અમારા પ્રેમમાં પોતાના કરતા અેકબીજાની કાળજી રાખવાનો ખ્યાલ વધારે છે. પ્રતિકૂળ સંજોગોમાં અેકબીજાને સંભાળી સહજીવનને આનંદમય રાખ્યું છે. અમારા અંતરની અનુભૂતિમાં સહભાગી થવાની શ્રધ્ધા રાખી છે. અેકબીજા સાથે થતા અણબનાવોને દિલથી મૂલવી ભુલી જવાની કલા અમે કેળવી લીધી છે. અમે લાગણીઅોનો ઉત્સવ મનાવતા આવ્યા છીઅે, કોઇ ખાસ દિવસની રાહ જોયા વગર!! આજે, ત્રીસ વર્ષે અમારો પ્રેમ ઘૂંટાઇ ઘૂંટાઇને કસુંબલ રંગ જેવો બની ગયો છે જેમાં સાથે માણેલી મજા અને ઉષ્માભર્યા આલિંગનો કરતાં પણ વધારે કંઇક આત્મિક બંધનોના અહેસાસ થયા છે. કોઇપણ ભય વગર પોતાનું દિલ ખોલીને હળવા થવાનો આનંદ બહુ અોછા લોકો માણે છે. લાગણીની બાબતે પણ લેવા કરતાં દેવામાં પરસ્પરની ભાવના ઉંચી છે. ત્રીસ વર્ષ પૂર્વે મેં લખેલા પત્રોનાં અેક બે ક્વોટસ…